Puju au puju pembe ni samaki wa baharini wa jenasi Naso katika familia Acanthuridae wa oda Perciformes. Kama ndugu wao kangaja wana jozi za miiba kwa umbo la vijembe kwenye kila upande wa msingi wa mkia. Lakini rangi zao si kali kama zile za kangaja. Spishi fulani huitwa karanzaga au sange pia. Spishi kadhaa za puju zina kivimbe kirefu kwenye paji. Kwa wengine hufanana na kangaja lakini huwa ni wakubwa zaidi. Puju mkia-ncha-nyeupe anaweza kufika urefu wa m moja. Wana jozi moja, mbili au tatu za vijembe. Hula miani kwenye miamba ya matumbawe. Puju hupendwa na wavuvi kwa mkuki na kwa kawaida hubanikwa wazima.